EkBass/fiwiki-20250220-pages-articles huggingface dataset:
Heikkohermoisuus

Neurastenia (F48.0) (latinaksi neurasthenia) on kiisteltyBeyond Myalgic Encephalomyelitis/Chronic Fatigue Syndrome: Redefining an Illness. Sivu 222 tautinimeke, joka tarkoittaa hermojen aiheuttamaa heikkouttaMaija Haavisto: Hankala sairaus vai hankala potilas. Tietoa huonosti tunnetuista pitkäaikaissairauksista. Finn Lectura 2011. Sivu 19., vaikka tautinimike onkin suomennettu joskus virheellisesti heikkohermoisuudeksi. Kyseessä ei siis ole heikko hermosto, vaan hermostosta aiheutuva heikkous. Käytössä on edelleen myös aiempi väsymysoireyhtymä-tautinimike. Neurastenian pääoireena on ärtyneisyyden lisäksi jatkuvaa henkisen uupumuksen tunnetta vähäisenkin ponnistuksen seurauksena taikka jatkuvaa väsymystä ja heikotusta vähäisenkin fyysisen ponnistelun seurauksena. Henkisellä uupumuksella viitataan tässä yhteydessä tyypillisesti keskittymiskyvyttömyyteen ja ajattelun vaikeutumiseenWHO:n kansainvälinen ICD-tautiluokitus. Diagnoosiin vaaditaan edellä mainittujen oireiden lisäksi myös lihassäryn, huimauksen, päänsäryn, unihäiriöiden tai rentoutumiskyvyttömyyden esiintymistä Psykiatrian luokituskäsikirja, sivu 205. Terveyden ja hyvinvoinnin laitos. . Krooninen väsymysoireyhtymä ja työuupumus ovat neurastenian erotusdiagnoosejaWHO:n kansainvälinen ICD-tautiluokitus. http://apps.who.int/classifications/icd10/browse/2015/en#!/F48.8, mikä tarkoittaa sitä, ettei potilaalle voida antaa neurastenia-diagnoosia, jos hän täyttää kroonisen väsymysoireyhtymän tai työuupumuksen diagnostiset kriteerit. Neurastenia tunnettiin Euroopassa jo 1600-luvulla. Neurastenia sijoitettiin 1900-luvulla laaditussa kansainvälisessä tautiluokituksessa psykiatristen häiriöiden luokkaan F, mutta 2000-luvulla julkaistut tutkimukset viittaavat siihen, että neurastenian oireiksi tulkitut oireet johtuvatkin aivojen ja muun keskushermoston tulehdustilan aiheuttamista elimellisistä vaurioista. Kyseessä onkin siis G-luokkaan kuuluva neurologinen sairaus lihaskipuja aiheuttava aivo-selkäydintulehdus (ME)Nakatomi Y. et. al: Neuroinflammation in Patients with Chronic Fatigue Syndrome/Myalgic Encephalomyelitis: An 11C-(R)-PK11195 PET Study. Journal of Nucl Med. 2014 Mar 24;55(6):945-950Unlocking the ME/CFS Puzzle by David Tuller, DrPH, June 16, 2014.Väsymysoireyhtymästä kärsivien aivoista löytyi poikkeavuuksia. Terve.fi, 29.10.2014Zeineh M. M, ym. Right Arcuate Fasciculus Abnormality in Chronic Fatigue Syndrome. Radiology. 30.10.2014. Yhdysvaltojen kansallinen lääketieteellinen akatemia Institute of Medicine julkaisi vuonna 2015 suurimman koskaan aiheesta tehdyn tutkimuskatsauksen, jossa päädyttiin suosittamaan luopumista psykiatrisen diagnoosikoodin F48.0 käytöstä, koska lääketieteellinen näyttö ei puolla ajatusta oireiston psykiatrisesta luonteesta. Neurastenia-diagnoosi onkin poistettu jo Yhdysvalloissa ja Kanadassa käytettävästä DSM-tautiluokituksesta. == Lähteet == * === Viitteet === Luokka:Neuropsykologia
Immuunivaste

Immuunivaste tai immuunireaktio on elimistön tapa reagoida havaitsemaansa antigeeniin. Immuunivasteeseen kuuluu normaalisti vasta-aineiden ja antigeeniin reagoivien imusolujen muodostuminen. Immuunivastetta on kahta päätyyppiä: synnynnäistä ja hankinnaista. Synnynnäinen immuunivaste toimii epäspesifisenä puolustusjärjestelmänä infektioita vastaan. Jos tämä järjestelmä ei onnistu pysäyttämään hyökkäystä, niin hankinnainen immuunivaste käynnistyy. Hankinnainen immuunivaste pystyy myös ”muistamaan” aiemmin kohtaamansa antigeenit. Autoimmuniteetiksi sanotaan immuunivastetta, joka ilmenee elimistöä itseään ja sen rakenteita vastaan. == Katso myös == *Tulehdusvaste *Immuniteetti *Autoimmuunisairaus == Lähteet == == Aiheesta muualla == Luokka:Immuunijärjestelmä
Heittoliike

Heittoliikkeellä tarkoitetaan tilannetta, jossa kappale saatetaan liikkeeseen antamalla sille alkunopeus, minkä jälkeen kappale liikkuu vain maan vetovoiman alaisena. Lisäksi kappaleeseen vaikuttaa väliaineen vastus. Heittoliike voidaan jakaa kahteen tapaukseen, pystysuoraan ja vinoon heittoliikkeeseen. ==Pystysuora heittoliike== Pystysuorassa heittoliikkeessä kappaleen paikka y ja nopeus v ajan t funktiona saadaan helposti johdettua paikan yleisestä lausekkeesta vakiokiihtyvyydessä: : x = x_0 + v_0 t + \frac {1}{2}at^2 ja nopeuden yleisestä lausekkeesta vakiokiihtyvyydessä : v = v_0+at, kun kiihtyvyys a = -g. Jolloin saadaan kappaleen paikkakoordinaatiksi : y = v_0 t - \frac {1}{2}gt^2 ja nopeudeksi : v = v_0-gt . : Kappaleen paikkakoordinaatista ja nopeudesta saadaan helposti johdettua pystysuoralle heittoliikkeelle erikoispisteet, kun alku ja loppupaikka sijaitsevat samassa tasossa: nousuaika: t = \frac {v_0}{g} lentoaika: T = \frac {2v_0}{g} lakikorkeus: h = \frac {v_0^2}{2g} ==Vino heittoliike== Koska vaakasuora liike ei vaikuta putoamiskiihtyvyyteen, voidaan vino heittoliike ajatella pystysuoran tasaisesti kiihtyvän liikkeen (ay = vakio) ja vaakasuoran tasaisen liikkeen (vx = vakio; ax = 0) yhdistelmäksi. Tässä ay on siis kiihtyvyyden a y-suuntainen komponentti ja vx nopeuden v x-suuntainen komponentti. Koska nopeus voidaan esittää yleisesti vakiokiihtyvyydessä kuten aikaisemmin on esitetty ja koska vinossa heittoliikkeessä ay = -g, missä g on putoamiskiihtyvyys, ja heittokulma on \alpha ja oletetaan kappaleen lähtevän liikkeelle hetkellä t = 0, saadaan nopeuden komponentit, kun kitkaa (ilmanvastusta) ei huomioida: : v_x = v_0 \cos \alpha _0 : v_y = v_0 \sin \alpha _0 - gt. Merkitään alkunopeutta v0 ja v0x on nopeuden x-suuntainen komponentti ja v0y vastaavasti y-suuntainen komponentti. Koska paikka vakiokiihtyvyydessä voidaan esittää kuten aikaisemmin on esitetty, saadaan vinolle heittoliikkeelle johdettua helposti kappaleen paikka ajanhetkellä t: : x = v_{0x} t = v_0 \cos \alpha _0 t : y = v_{0y} t - \frac {1}{2}gt^2 = v_0 \sin \alpha _0 t - \frac {1}{2} gt^2 . Nopeuden ja paikan komponenttien avulla voidaan helposti johtaa seuraavat vinon heittoliikkeen erikoispisteet, kun alku ja loppupaikka sijaitsevat samassa tasossa: nousuaika: t_h = \frac{v_0 \sin \alpha}{g} lentoaika: T = \frac{2 v_0 \sin \alpha}{g} lakikorkeus: h = \frac{v_0 ^2\sin^2 \alpha}{2g} kantama: R = \frac{v_0 ^2\sin2 \alpha}{g} Usein käyttökelpoinen on myös putoamiskiihtyvyydestä riippumaton lentoradan muotoa kuvaava kaava \tan \alpha =\frac{v_{0y}}{v_{0x}} = \frac{4h}{R} ==Katso myös == * Putoamisliike * Ballistiikka ==Lähteet== * * * ==Aiheesta muualla== * Etälukio: 3.3 Pystysuora heittoliike ja putoamisliike * Etälukio: 3.3 Vino heittoliike * The physics classroom tutorial *Kokeile miten eri alkuarvot vaikuttavat vinoon heittoliikkeeseen. Luokka:Klassinen mekaniikka
Imukeränen

Imukeränen on imusoluista koostuva pallomainen ryhmittymä. Imukeräsiä tapaa imusolmukkeissa ja suolen seinämissä limakalvon alaisessa kerroksessa. ==Lähteet== Luokka:Immuunijärjestelmä
Thomas Müntzer

Thomas Müntzer (n. 1490, Stolberg, Stolbergin kreivikunta – 27. toukokuuta 1525, Mühlhausen) oli saksalainen radikaali teologi uskonpuhdistuksen alkaessa. Nykyään hänet muistetaan toimistaan Saksalais-roomalaisen keisarikunnan talonpoikaissodan aikana. Müntzer syntyi noin vuonna 1490. Koulutukseltaan hän oli pappi. Vuonna 1519 hän tapasi uskonpuhdistaja Martti Lutherin Leipzigin kaupungissa. Myöhemmin hän pääsi Lutherin suosituksella papiksi Zwickaun kaupunkiin. Zwickaussa toimiessaan häneen tarttui aatteita radikaaleilta Zwickaun profeetoilta. Näiden ajatuksiin kuului muun muassa jumalattomien ja turmeltuneen papiston nopea syrjäyttäminen. Myös Müntzer alkoi saarnata radikaalimmin ja joutui siksi pakenemaan Böömiin. Prahan manifestissa Müntzer esitteli periaatteensa: "kirjoitusten kuolleet kirjaimet" tuli korvata "elävän Hengen lahjoilla", ja lisäksi "Pappien ja apinoiden kirkon" tilalle tulisi "Jumalan valittujen ystävien seurakunta".Kristinuskon historia 2000, osa 1, s. 32 Vuodet 1523−1524 Müntzer oli Allstedtissa, missä hän saksalaisen messun laatimisen ohella yritti saada maallisia ruhtinaita liittymään taisteluun katolista kirkkoa vastaan. Luther sen sijaan vaati saksalaisia ruhtinaita "torjumaan ilkivaltaa ja ehkäisemään kapinan". Müntzerin oli paettava Mühlhauseniin. Siellä hän kirjoitti teoksen Hyvin aiheellinen puolustuspuhe ja vastaus Wittenbergin hengetöntä, lauhkeaa lihaa vastaan. Teoksessaan hän puolustautui kapinasyytöksiltä ja kutsui Lutheria "hissuttelijaksi", "mielistelijäparaksi" ja "tohtori Valehtelijaksi". Samoin hän syytti Lutherin "paistattelevan ruhtinaiden suosiossa". Leviävä uskonpuhdistusliike herätti laajaa levottomuutta Saksalais-roomalaisen keisarikunnan alueen talonpoikien keskuudessa. Talonpoikaissotana tunnetun protestiliikkeen taustalla piili useita uskonpuhdistukseen liittyviä ajatuksia. Uskonpuhdistaja ja radikaali teologi Müntzer vaikutti paljolti siihen, että talonpojat uskoivat taistelevansa tasa-arvoisen "Jumalan valtakunnan" puolesta. Ruhtinaat ja maanomistajat kävivät talonpoikia vastaan omilla joukoillaan, joiden varustelu ja organisointi oli huomattavasti kapinaliikettä korkeammalla tasolla. Kapina tukahdutettiin, ja arviolta 100 000 kapinaan osallistunutta talonpoikaa teloitettiin.Kristinuskon historia 2000, osa 1, s. 31 Myös Müntzer vangittiin, ja hänet teloitettiin miekalla 27. toukokuuta 1525 kidutuksen jälkeen. == Lähteet == * === Viitteet === == Aiheesta muualla == Luokka:Saksalaiset teologit Luokka:Uskonnolliset julistajat Luokka:Saksalaiset papit Luokka:Vuonna 1490 syntyneet Luokka:Vuonna 1525 kuolleet
Infarkti

Infarkti on kudoksen kuolio, joka aiheutuu paikallisesta verenkierron häiriöstä. Tällainen häiriö voi olla esimerkiksi valtimon tukkeutuminen. ==Katso myös== *Aivoinfarkti *Sydäninfarkti ==Lähteet== Luokka:Sairaudet Luokka:Patologia
Rainbow

Rainbow voi tarkoittaa ainakin seuraavia: * Rainbow, brittiläinen yhtye * Rainbow, eteläkorealainen yhtye * Rainbow, Mariah Careyn albumi vuodelta 1999 * Rainbow, Ayumi Hamasakin albumi vuodelta 2002 * Rainbow, Keshan albumi vuodelta 2017 * Rainbow, S-ryhmän tavaramerkki * Rainbow, italialainen animaatiostudio * HMS Rainbow (1891), Britannian kuninkaallisen laivaston panssarikansiristeilijä. * Machines, Modestepin EP
Talonpoikaissota

Talonpoikaissota eli Etelä- ja Keski-Saksan talonpoikaissota on nimitys Pyhän saksalais-roomalaisen keisarikunnan alueella vuosina 1524–1525 tapahtuneelle kapinalliselle liikehdinnälle. Leviävä uskonpuhdistusliike synnytti laajaa levottomuutta Saksalais-roomalaisen keisarikunnan alueen talonpoikien keskuudessa. Talonpoikien liikehdintä oli merkittävää varsinkin siinä mielessä, että he muodostivat valtakunnan väestöstä kolme neljäsosaa. Jo aiemmin feodaaliruhtinaat olivat pyrkineet hallitsemiensa alueiden yhtenäistämiseen, mikä oli entisestäänkin vähentänyt talonpoikien oikeuksia. Kapinointia ja liikehdintää tapahtui paikallisesti jo 1300-luvulla, mutta uskonpuhdistus ja Lutherin ajatukset kristityn vapaudesta toivat niihin uusia sävyjä. Vuosina 1524–1525 syntyi laajamittaista liikehdintää, joka sai pian vallankumouksellisia piirteitä. Liikehdintään liittyi myös aateliston ja porvariston edustajia.Kristinuskon historia 2000: Uskonpuhdistuksesta nykyaikaan s. 31. Talonpoikaissotana tunnetun protestiliikkeen taustalla oli useita uskonpuhdistukseen liittyviä uudistusajatuksia. Vuonna 1525 julkaistiin julistus Schwabenin talonpoikien kaksitoista artiklaa, jossa vaadittiin maaorjuuden lakkauttamista, verotuksen uudistamista ja vapaita papinvaaleja. Kapina levisi nopeasti. Siihen liittyi Thüringenissä uskonpuhdistaja ja radikaali teologi Thomas Müntzer, joka vaikutti paljolti siihen, että talonpojat uskoivat taistelevansa tasa-arvoisen Jumalan valtakunnan puolesta. Ruhtinaat ja maanomistajat kävivät talonpoikia vastaan omilla joukoillaan, joiden varustelu ja organisointi oli huomattavasti kapinaliikettä korkeammalla tasolla. Kapina tukahdutettiin, ja arviolta 100 000 siihen osallistunutta talonpoikaa teloitettiin. Kapinoinnin jälkiseurauksena ruhtinaiden suhtautuminen Lutheriin viileni, sillä he pitivät tätä yhtenä syyllisenä levottomuuksiin. Luther puolustautui syytöksiä vastaan. Vielä kapinan alussa hän oli yrittänyt ottaa maltillista kantaa tilanteeseen, mutta väkivaltaisuuksien lisääntyessä hän oli kehottanut ruhtinaita kaikin tavoin kukistamaan kapinaliikkeen. == Lähteet == * === Viitteet === == Aiheesta muualla == Luokka:1500-luvun sodat Luokka:Pyhä saksalais-roomalainen keisarikunta Luokka:1520-luku Luokka:Talonpoikaiskapinat Luokka:Baden- Württembergin historia Luokka:Thüringenin historia
Rainbow (tavaramerkki)

Rainbow on Suomen Osuuskauppojen Keskuskunnan omistama kaupan oma tuotemerkki, jota valmistuttaa S-ryhmän hankintayhtiö Inex Partners.Inex Partners Vuosien 2024–2025 aikana Rainbow-merkki korvautuu vähitellen Coop-tuotemerkillä. Vuonna 1967 lanseerattu Rainbow on S-ryhmän vanhin ja ostetuin oma merkki. Ensimmäinen Rainbow-tuote oli Rainbow-rusinat, jonka jälkeen tuoteryhmiä laajennettiin säilykkeisiin ja muihinkin elintarvikkeisiin. Rainbow-tuotteet korvasivat vähitellen Daily-tuotteet, ja ne kattavat kaikki päivittäistavarakauppojen tuoteryhmät. Rainbow-tuotteet ovat noin 20–40 % edullisempia kuin vastaavan brändin tuotteet, koska niiden markkinointikulut minimoidaan. Rainbow-tuotteita on myyty Prismoissa ja S-marketeissa sekä osaa tuotteista Alepoissa, Prisma Raudoissa, Saleissa ja ABC-liikennemyymälöissä. Joitakin käyttötavaroita on ollut myös Sokoksissa. Vuoteen 2006 asti Rainbow- tuotteita myytiin myös Tradeka Oy:n kaupoissa (Euromarket, Valintatalo ja Siwa), kunnes ne poistuivat niistä yhdessä Daily- ja X-tra-tuotteiden kanssa Tradekan vaihdettua päivittäistavaroidensa logistiikkayhtiöksi Inex Partnersin sijasta Tuko Logistics Oy:n. Sen mukana Tradekan kauppoihin tulivat tilalle Eldorado- ja First Price -tuotteet. Kansalaisjärjestö Finnwatch kertoi vuonna 2013 Rainbow-tuotemerkillä myytävän tuotteita, joiden valmistuksessa loukattiin ihmisoikeuksia ja työntekijöiden oikeuksia. S-ryhmä ilmoitti ryhtyneensä toimenpiteisiin ongelmien korjaamiseksi. Vuoden 2023 marraskuussa S-ryhmä ilmoitti lopettavansa Rainbow-tuotemerkin. Rainbow korvataan Coop- merkillä tuoteryhmä kerrallaan vuosien 2024–2025 aikana. == Lähteet == Luokka:Päivittäistavaroiden tuotemerkit Luokka:Suomalaiset elintarvikealan tuotemerkit Luokka:S-ryhmä
Peter Hochschorner

Peter Hochschorner (s. 7. syyskuuta 1979) on slovakialainen koskipujottelija. Hän on voittanut C-2 luokan kilpailussa veljensä Pavolin kanssa kolmasti olympiakultaa: Sydneyssä 2000, Ateenassa 2004 ja Pekingissä 2008. Lontoossa 2012 he saivat pronssia. MM-kilpailuista heillä on kuusi kultamitalia, neljä hopeaa ja neljä pronssia, EM-kilpailuista puolestaan 11 kultaa, viisi hopeaa ja kaksi pronssia. == Lähteet == *Profiili canoeicf.com-sivustolla Luokka:Slovakialaiset koskimelojat Luokka:Slovakialaiset olympiavoittajat Luokka:Vuonna 1979 syntyneet Luokka:Elävät henkilöt
Pavol Hochschorner

Pavol Hochschorner (s. 7. syyskuuta 1979) on slovakialainen koskipujottelija. Hän on voittanut C-2 luokan kilpailussa veljensä Peterin kanssa kolmesti olympiakultaa; Sydneystä 2000, Ateenasta 2004 ja Pekingistä 2008. Lontoosta 2012 he saivat pronssia. MM-kilpailuista heillä on kuusi kultamitalia, neljä hopeaa ja neljä pronssia, EM-kilpailuista puolestaan 11 kultaa, viisi hopeaa ja kaksi pronssia. == Lähteet == *Saavutukset canoeicf.com-sivustolla Luokka:Slovakialaiset koskimelojat Luokka:Slovakialaiset olympiavoittajat Luokka:Vuonna 1979 syntyneet Luokka:Elävät henkilöt
Mytäjäinen

thumb|140px|Mytäjäisten varikon vesitorni. Mytäjäinen on Lahden alue, joka sijaitsee Valtatie 12:n eteläpuolella, Sopenkorven kaupunginosan itäosassa. Alueen keskellä sijaitsee Mytäjärven lampi. Alueelle omaleimainen puinen pientaloasutus syntyi varikkotoiminnan myötävaikutuksesta 1900-luvun vaihteessa. 1930-luvulle mennessä Mytäjärven rannan tuntumaan muodostui pieni vuokratonttialue, jolle asettui asumaan lähitehtaiden työläisiä sekä rautatieläisiä. Asuinalue on pienentynyt mm. ympäröivien teiden rakentamisen vuoksi. Alkuperäisestä alueesta on jäljellä ainoastaan Mytäjärven länsipuolella oleva osa. Talot ovat lahtelaisten rakennusmestareiden käsialaa. Alueen talot ovat hirsirakenteisia, ja niissä on käytetty yleisesti 1900-luvun alun koristeaiheita. Osassa rakennuksista nähtävissä piirteitä myös jugendtyylistä. Puuaidoin rajatut pihapiirit vanhoine talousrakennuksineen huokuvat menneen ajan tunnelmaa. ==Varikkoalue== Mytäjäisten historiassa keskeinen rooli on Riihimäen–Pietarin-radan varteen rakennetulla Lahden varikkoalueella. Varikkoalueen vanhin rakennus on 1860-luvun lopulla rakennettu veturitalli. Myös 1950-luvulla valmistunut Jarl Ungernin suunnittelema tiilinen vesitorni on vanhan veturivarikon maamerkkejä. Alue kuuluu valtakunnallisesti merkittävien rakennettujen kulttuuriympäristöjen listalle. Senaatti-kiinteistöjen omistusaikana alue kärsi ilkivallasta. Sen osti vuonna 2015 Ari Tuhkanen, joka suunnittelee alueelle rivi- ja paritaloja, ja historiallisiinkin rakennuksiin tulisi asuntoja tai ravintolatoimintaa. Olemassa oleviin rakennuksiin tulee asukkaita ja yritystoimintaa kesällä 2015. == Lähteet == Luokka:Lahti Luokka:Valtakunnallisesti merkittävät rakennetut kulttuuriympäristöt Suomessa
Mari Teinilä

Mari Teinilä (s. 12. joulukuuta 1960 Namibia) on suomalainen toimittaja ja Kotimaa- ja Askel-lehden entinen päätoimittaja. Teinilä on syntynyt Namibiassa, jossa hänen vanhempansa olivat lähetystyössä. Hän muutti Suomeen 12-vuotiaana. Hän on työskennellyt Lähetyssanomissa, Kirkko ja kaupungissa sekä Kotimaassa, jonka palvelukseen hän meni 1996 ja jonka toimituspäällikkönä hän toimi 2005–2009 ja sen jälkeen päätoimittajana. Teinilän erityisaloja ovat kotimaisen kirkollisen uutisoinnin lisäksi lähetystyötä, pakolaisuutta ja aidsia koskeva uutisointi. Hän on tehnyt useita juttumatkoja ulkomaille, erityisesti Afrikkaan. Teinilä on myös ollut kansainvälisen ekumeenisen uutistoimisto ENI:n (Ecumenical News International) hallituksen jäsen 2003–2007. Toimittajan työn ohella Teinilä on kirjoittanut kirjoja, muun muassa henkilökuvan kirjailija Anna-Maija Raittilasta. Teinilä aloitti 1. toukokuuta 2009 Kotimaan toisena päätoimittajana yhdessä vastaavan päätoimittajan Pauli Aalto-Setälän kanssa. Aalto-Setälän siirryttyä toisiin tehtäviin hänestä tuli vastaava päätoimittaja. Askel-lehden päätoimittajana Teinilä aloitti 2018. Hän luopui sekä Kotimaa- että Askel-lehden päätoimittajuudesta vuonna 2022 ja jatkoi rivitoimittajana. == Teokset == * * * == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1960 syntyneet Luokka:Elävät henkilöt
David Zen Mansley

David Zen Mansley on yhdysvaltalainen ääninäyttelijä, joka on työskennellyt enimmäkseen 4Kidsillä. Mansley tunnetaan useista sivurooleista Teini-ikäiset mutanttininjakilpikonnat -animaatiosarjassa. Ensimmäisen pääroolin Mansley sai Speed Racer: The Next Generationissa. ==Ura== Ennen ääninäyttelemistä Mansley työskenteli pienoismallien ja mallien tekijänä elokuvissa, kuten Terminator 2 – Tuomion päivä, Kirous kintereillä, Hyytävät hetket ja X-Men 2. Hän näytteli myös hetken aikaa teatterissa ja esiintyi stand up -koomikkona 1980-luvulla. ===Ääninäyttelijänä=== Ääninäyttelijäksi Mansley päätyi 2000-luvun alussa ja opiskeli ääninäyttelemistä muun muassa April Winchellin ja Eliza Schneiderin alaisuudessa. Sittemmin hänet on tunnettu muun muassa agentti Bishopin ja Darius Dunin äänirooleista vuoden 2003 Turtles-animaatiosarjassa. Myöhemmin vuonna 2008 Mansley on toiminut pääroolissa Speed Racer: The Next Generation animaatiossa professori Aniskovina. == Ääniroolit == Vuosi Elokuva/televisiosarja Rooli Huomautus 2008–2011 Speed Racer: The Next Generation professori Aniskov, Stan 2007 Chaotic Lordi Van Bloot 2005 Ginrei Special Q Boss Dub 2003–2009 Teini-ikäiset mutanttininjakilpikonnat Agentti Bishop, Darius Dun, Kon Shisho, Savanti Romero, Hunni (7. kausi), sivuäänet 2004–2005 One Piece Nefertari Nebra Dub 2004 Detonator Orgun Lang Dub 2004 Giant Robo: The Animation Professor Simule, Q Boss Dub ==Lähteet== ==Aiheesta muualla== * CrystalAcids * Zen Mansley Voice Chasersissa * Zen Mansley TV.comissa * Zen Mansley Anime News Networkissa Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Paulova

Paulova () on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Mujajoen ja Nevan yhtymäpaikassa Pietarin ja Namkun välisen radan varrella. Nevan rannalla on laivalaituri. Asukkaita on (2006) 3 400 henkeä. Asutuskeskus syntyi 1800–1900-luvun vaihteessa hiekanottopaikkojen ja tiilitehtaiden yhteyteen. Taajaman statuksen se sai vuonna 1959. Vuonna 1970 siihen yhdistettiin Lobanovon () taajama. Kuntaan kuluvat myös Korun () kylä sekä Datšnojen () ja Novinkan () asutukset. Taajaman pääasiallinen työllistäjä on rakennusmateriaaleja valmistava tehdas. ==Lähteet== == Aiheesta muualla== * Paulova Leningradin alueen kulttuuri -tietosanakirjassa * Paulovan sivusto Luokka:Inkeri Luokka:Leningradin alueen kaupunkityyppiset taajamat Luokka:Kirovskin piirin kunnat
Cai Yalin

Cai Yalin (s. 3. syyskuuta 1977 Hebei) on kiinalainen kivääriampuja ja olympiavoittaja. Cai Yalin on voittanut olympialaisissa kultaa 10 m ilmakiväärissä Sydneyssä 2000. Lisäksi hän on saavuttanut joukkuehopeaa MM- kilpailuissa Lahdessa 2002 samassa lajissa. ==Lähteet== * * * Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1977 syntyneet Luokka:Elävät henkilöt
Mykola Miltšev

Mykola Miltšev (s. 3. marraskuuta 1967 Odessa) on ukrainalainen haulikkoampuja ja olympiavoittaja. Mykola Miltšev on saavuttanut olympialaisissa Sydneyssä 2000 kultaa skeetissä. Hän on myös ampunut skeetin peruskilpailun sivuavan täydellisen tuloksen 125 rikottua kiekkoa maailmancupissa Kairossa vuonna 2009. ==Maailmanennätykset== ==Lähteet== * * * Luokka:Ukrainalaiset ampujat Luokka:Ukrainalaiset olympiavoittajat Luokka:Vuonna 1967 syntyneet Luokka:Elävät henkilöt
Mauro Martini

Mauro Martini (s. 17. toukokuuta 1964) on entinen italialainen autourheilija. Hänen suurimpiin saavutuksiinsa kuuluu Japanin Formula 3000 -sarjan mestaruus vuodelta 1992. Vuonna 1990 hän oli samassa sarjassa kolmas. Martini sijoittui toiseksi Italian ja Euroopan Formula 3 -sarjoissa vuonna 1988. Martini ajoi yhdessä Roland Ratzenbergerin ja Naoki Nagasakan kanssa Le Mansin 24 tunnin ajossa C2-luokan voittoon vuonna 1993. Yleiskilpailun sijoitus oli viides. == Lähteet == Luokka:Italialaiset autourheilijat Luokka:Vuonna 1964 syntyneet Luokka:Elävät henkilöt
Sextrash

Sextrash on Brasilian Belo Horizontesta kotoisin oleva, vuonna 1987 perustettu death ja thrash metal -yhtye. == Historia == Sextrashin perusti vastikään Sarcófagosta eronnut rumpali D. D. Crazy. Hänen tovereikseen yhtyeeseen liittyivät Oswald Scheid (laulu), Tomy Simmons (basso) ja Damned Sentry (kitara).Sextrash Cogumelo Recordsin sivuilla Yhtye aloitti Insulter-nimisenä ja julkaisi tällä nimellä 1987 kahden kappaleen demon. Vaihdettuaan nimensä Sextrashiksi yhtye julkaisi vielä kaksi demoaSextrash Encyclopaedia Metallum -sivustolla jonka jälkeen yhtyeelle tarjoutui mahdollisuus julkaista ensimmäinen EP:nsä ranskalaisella Maggot Recordsilla. EP saavutti brittiläisen lehden Metal Forcesin soittolistalla sijan viisi. Syksyllä 1990 Sextrash julkaisi ensimmäisen pitkäsoittonsa, Sexual Carnagen, paikallisen Cogumelo Recordsin kautta. Kahden vuoden kuluttua yhtye julkaisi uudella kokoonpanolla toisen albuminsa Funeral Serenaden. Albumi muutti yhtyeen tyyliä teknisen death metalin suuntaan. Funeral Serenaden julkaisun jälkeen Sextrash aloitti ensimmäisen Brasilian kiertueensa ja saavutti läpimurtonsa Brasilian underground metal -piireissä. Seuraavana vuonna yhtye julkaisi vielä splitin brasilialaisen P.U.S.-yhtyeen kanssa, mutta hajosi vuonna 1997 Scheidin kuoltua moottoripyöräonnettomuudessa. Vuonna 2003 Tommy Simmons ja Funeral Serenadella kitaraa soittanut Marck Monthebar kokosivat yhtyeen uudelleen. Laulajaksi tuli Brutal Distortionin entinen kitaristi Doom. Yhtye julkaisi comeback-levynsä Rape from Hellin 2005. == Diskografia == === Demot === * Black Church (Insulter-nimisenä, 1987) * Rehearsal (1988) * Sadistic Screams (1988) === EP:t === * XXX (1989) === Albumit === * Sexual Carnage (1990) * Funeral Serenade (1992) * Rape from Hell (2006) === Splitit === * Third World/XXX (1993) == Lähteet == == Aiheesta muualla == * Yhtyeen kotisivut. * * Luokka:Brasilialaiset thrash metal -yhtyeet Luokka:Brasilialaiset death metal -yhtyeet
Jonas Edman

Jonas Edman (s. 4. maaliskuuta 1967 Linköping) on ruotsalainen kivääriampuja ja olympiavoittaja. ==Lähteet== * * * Luokka:Ruotsalaiset ampujat Luokka:Ruotsalaiset olympiavoittajat Luokka:Vuonna 1967 syntyneet Luokka:Elävät henkilöt
More Hot Rocks (Big Hits & Fazed Cookies)

More Hot Rocks (Big Hits & Fazed Cookies) on The Rolling Stonesin vuonna 1972 julkaistu kahden levyn kokoelma-albumi. Se on jatkoa vuotta aiemmin julkaistulle kokoelmalle Hot Rocks 1964–1971. Kuten myös edeltävä kokoelma- albumi, myös More Hot Rocks... julkaistiin alun perin ainoastaan Yhdysvalloissa. Isossa-Britanniassa molemmat albumit julkaistiin samana päivänä; 21. toukokuuta 1990. Vuonna 2002 albumi julkaistiin uudelleen remasteroituna. Albumin kakkos-CD sisältää kolme bonuskappaletta. ==Kappaleet== *Kaikki kappaleet kirjoittaneet Mick Jagger ja Keith Richards ellei toisin mainita. ===Levy 1=== # # # # # # # # # # # # ===Levy 2=== # # # # # # # # # # # # # # # # *Toisen levyn raidat 9, 13 ja 14 ovat bonuskappaleita vuoden 2002 ABKCO Recordsin uusintapainoksella. ==Tuotanto== * Ensimmäisen levyn kappaleet tuottanut Andrew Loog Oldham. *Toisen levyn kappaleet tuottanut Andrew Loog Oldham, paitsi raidat 1 ja 2 tuottanut The Rolling Stones. *Toisen levyn kappaleet 3, 4 ja 5 tuottanut Jimmy Miller. *Toisen levyn kappaleet 11, 12 ja 13 tuottanut Eric Easton. ==Arvostelut== * Allmusic: linkki Luokka:Vuoden 1972 kokoelma-albumit Luokka:The Rolling Stonesin kokoelma-albumit
Lindaliini

thumb|230px|HSC Merilin Helsingin edustalla 2009. Lindaliini AS eli Linda Line oli virolainen vuosina 1997–2017 toiminut varustamo, joka liikennöi nopeakulkuisilla katamaraaneillaan Helsingin ja Tallinnan sekä Tallinnan ja Aegnan välillä. Ensimmäiset alukset ennen katamaraaneja olivat kantosiipialuksia. Linda Line liikennöi Helsingin Eteläsataman Makasiiniterminaalista Tallinnaan Linnasataman terminaaliin. Matka-aika molemmilla katamaraaneilla oli 1 tunti ja 30 minuuttia http://www.lindaline.fi/aikataulut_ja_hinnat/aikataulut/ . Keskiviikkona 23. toukokuuta 2018 Harjun maakunnan tuomioistuin asetti konkurssiin Linda Line Shipping OÜ:n, joka oli nopeita katamaraanialuksia operoivan Lindaliini AS:n emoyhtiö. Yhtiö liikennöi nopeita katamaraanialuksiaan Tallinna–Helsinki- reitillä marraskuuhun 2017 saakka. Konkurssista huolimatta Linda Linen toimitusjohtaja Enn Rohula kertoo yhtiön aikovan jatkaa kesäkuun lopulta 2018 laivaliikennöintiä Helsingin ja Tallinnan välillä uudella 600 matkustajan ja 100 auton aluksella. ==Laivasto== *HSC Karolin (2009–2017) *HSC Merilin (2007–2017) *H/S Laura (1997–2006) *H/S Jaanika (1997–2007) *H/S Liisa (1997–1998) *HSC Linda Express (2002–2004) ==Aiheesta muualla== *Yhtiön internetsivut ==Lähteet== Luokka:Virolaiset yritykset Luokka:Laivayhtiöt
Interferoni

Interferoni on proteiini, jota virustartunnan uhriksi joutuneet solut ja jotkut lymfosyytit levittävät ympärilleen. Interferoni sitoutuu terveisiin soluihin ja käynnistää niissä puolustusreaktioita, joiden ansiosta virukset eivät kykene tunkeutumaan soluihin. Interferonit edistävät syöjäsolujen ja T-imusolujen toimintaa. Ne luokitellaan kolmeen luokkaan sen mukaan, mikä soluryhmä niitä tuottaa. Alfainterferonit ovat peräisin veren valkosoluista, beetainterferonit fibroblasteista ja gammainterferonit T-soluista. Kaikki virukset eivät käynnistä isäntäsolussa interferonin tuotantoa, eivätkä kaikki solut pysty tuottamaan interferonia. == Toimintaperiaate == Virukset muodostuvat proteiineista ja nukleiinihaposta eli joko DNA:sta tai RNA:sta. Isäntäsolu ryhtyy tuottamaan interferoneita, kun viruksen nukleiinihapot kiinnittyvät isäntäsolun ribosomeihin. Infektoituneesta solusta erittyvät interferonit sitoutuvat terveiden solujen solukalvon reseptoreihin ja aktivoivat solut tuottamaan erityisiä entsyymejä. Jos tällaiseen soluun tunkeutuu virus, entsyymit tuhoavat viruksen nukleiinihapot. Tuhoaminen estää viruksen lisääntymisessä tarvittavan proteiinisynteesin. == Lähteet == Luokka:Sytokiinit Luokka:Seulonnan keskeiset artikkelit
Jalkapallo kesäolympialaisissa 2008 – naisten turnaus

Naisten jalkapalloturnaus oli olympialaisten ohjelmassa neljännen kerran Pekingin olympialaisissa vuonna 2008. Turnaus pelattiin 6. elokuuta – 21. elokuuta. Turnauksessa oli mukana 12 joukkuetta. Ensimmäinen ottelu pelattiin jo 6. elokuuta, eli kaksi päivää ennen kisojen alkua. ==Karsinnat== 300px|thumb|joukkueet naisten turnauksessa Turnaus Päivä Paikka Paikkoja Joukkueet Emäntä - - 1 Aasian karsinnat helmi 2007 - elo 2007 - 2 Afrikan karsinnat loka 2006 - maalis 2008 - 1 CONCACAF:n karsinnat loka 2007 - huhti 2008 Ciudad Juárez 2 Naisten Copa America 2006 10.-26. marraskuuta 2006 Mar del Plata 1 Oseanian Olympia karsinnat elo 25 - syys 7 2007 maalis 8 2008 Apia Port Moresby 1 UEFA (naisten maailmanmestaruuskilpailut 2007)* 10.-30. syyskuuta 2007 2* UEFA Playoff (Tanska vs Ruotsi) 8. marraskuuta 2007 28\. marraskuuta 2007 Viborg Solna 1* CAF-CONMEBOL Playoff (Ghana vs Brasilia) 19. huhtikuuta 2008 Peking 1 Yhteensä 12 * UEFA päästi kaksi parhaiten menestenyttä maata MM-kisoista Olympialaisiin (Saksa voitti mestaruuden ja Norja oli neljäs). Ruotsi ja Tanska jäivät alkulohkonsa kolmansiksi, ja maat pelasivat kaksiosaisen ottelun viimeisestä paikasta. Ruotsin voitti ottelun 7-3 (4-2,3-1). === Turnaukseen selviytyneet joukkueet === Lohko E Lohko F Lohko G ==Alkulohkot== ===Lohko E=== \---- \---- ===Lohko F=== \---- \---- ===Lohko G=== \---- \---- === Lohkoissaan kolmanneksi sijoittuneiden vertailu === ===Pudotuspelit=== {{Turnauspuu8 |15. 8. - Shanghai||2||1 |15. 8. - Tianjin||0||2 |15. 8. - Shenyang||2||1 |15. 8. - Qinhuangdao||0||2 |18. 8. - Shanghai||4||1 |18. 8. - Peking||4||2 |21. 8. - Peking||0||1 |21. 8. - Peking||2||0 }} == Lopputulokset == Sija joukkue 4\. 5\. 6\. 7\. 8\. 9\. 10\. 11\. ==Tuomarit== Erotuomari Linjatuomarit AFC Hong Eun Ah Sarah Ho Jacqueline Leleu Pannipar Kamnueng Daw Kaw Ja Liu Hsiu-Mei Liu Hongjuan Shamsuri Widiya Habibah Niu Huijun CONCACAF Shane de Silva Milena Lopez Cindy Mohammed Dianne Ferreira-James Mayte Chavez Rita Munoz Kari Seitz Marlene Duffy Veronica Perez Erotuomari Linjatuomarit CAF Deidre Mitchell Nomvula Masilela Tempa Ndah CONMEBOL Estela Alvarez Marlene Leyton Maria Rocco UEFA Christine Beck Inka Müller Maria Luisa Villa Gutierrez Nicole Petignat Cristina Cini Karine Vives Solana Dagmar Damková Helen Caro Irina Mirt Katarzyna Nadolska Hege Steinlund Jenny Palmqvist ==Lähteet== Luokka:Jalkapallo kesäolympialaisissa 2008
Turkin ralli 2008

Turkin ralli 2008 oli kauden kahdeksas ralli, joka ajettiin 12.–15. kesäkuuta Kemerissä. Rallin voitti suomalainen Mikko Hirvonen, toinen oli suomalainen Jari-Matti Latvala ja kolmas ranskalainen Sébastien Loeb. Tuotantoautot voitti jo kolmannen kerran peräkkäin itävaltalainen Andreas Aigner. Rallissa ajettiin 19 EK:ta. EK:n nro EK:n nimi EK:n pituus (km) Nopein kuljettaja Aika 1 Antalya SSS 1 2,6 Sébastien Loeb 2.07,6 2 Perge 1 22,43 Urmo Aava 16.03,6 3 Myra 1 24,15 Jari-Matti Latvala 21.05,3 4 Kumluca 1 9,9 Gigi Galli 7.47,4 5 Perge 2 22,43 Gigi Galli 15.42,8 6 Myra 2 24,15 Jari-Matti Latvala 20.46,0 7 Kumluca 2 9,9 Sébastien Loeb 7.38,9 8 Chimera 1 16,94 Gigi Galli 12.21,5 9 Phaselis 1 22,4 Henning Solberg 17.49,3 10 Chimera 2 16,94 Mikko Hirvonen 11.57,3 11 Silyon 1 27,36 Mikko Hirvonen 21.53,5 12 Kemer 1 20,5 Urmo Aava 15.06,9 13 Silyon 2 27,36 Mikko Hirvonen 21.36,8 14 Kemer 2 20,5 Jari-Matti Latvala 14.49,4 15 Phaselis 2 22,4 Sébastien Loeb 17.19,2 16 Antalya SSS 2 2,6 Sébastien Loeb 2.06,3 17 Olympos 1 31,03 Urmo Aava 25.07,5 18 Kamyuva 5,5 Sébastien Loeb 4.11,2 19 Olympos 2 31,03 Jari-Matti Latvala 24.48,9 ==Lähteet== Luokka:MM-rallikausi 2008 Luokka:Turkin ralli
Interleukiini

Interleukiinit ovat proteiineja ja peptidejä, jotka auttavat valkosoluja kommunikoimaan. Ne ovat sytokiinien alalaji. Interleukiineja tuottavat monet elimistön solut, pääasiassa kuitenkin auttaja-T-solut, monosyytit, makrofagit ja endoteelisolut. Interleukiinit edistävät T- ja B-solujen lisääntymistä sekä ovat tärkeä osa immuunivasteessa. Ne estävät tai edistävät tulehdusreaktiota. Tulehdusreaktiota edistävät interleukiinit aiheuttavat suurina määrinä kuumeen. ==Luettelo interleukiineista== *Interleukiini 1 *Interleukiini 2 *Interleukiini 3 *Interleukiini 4 *Interleukiini 5 *Interleukiini 6 *Interleukiini 7 *Interleukiini 8 *Interleukiini 9 *Interleukiini 10 *Interleukiini 11 *Interleukiini 12 *Interleukiini 13 *Interleukiini 14 *Interleukiini 15 *Interleukiini 16 *Interleukiini 17 *Interleukiini 18 *Interleukiini 19 *Interleukiini 20 *Interleukiini 21 *Interleukiini 22 *Interleukiini 23 *Interleukiini 24 *Interleukiini 25 *Interleukiini 26 *Interleukiini 27 *Interleukiini 28 *Interleukiini 29 *Interleukiini 30 *Interleukiini 31 *Interleukiini 32 *Interleukiini 33 *Interleukiini 34 *Interleukiini 35
Rock Star Supernova

Rock Star Supernova (tai Rockstar Supernova), lyhennettynä RSS on vuonna 2006 perustettu hard rock -vaikutteinen superyhtye, joka hajosi vuonna 2008 ja jäi väliaikaiselle tauolle. Yhtye palasi konserttilavoille 2008 marraskuussa. Yhtyeen jokainen jäsen on soittanut myös aikaisemmin jossain toisessa yhtyeessä: Tommy Lee on soittanut Mötley Crüessa vuosina 1981-1999, 2000-2007 ja 2008, Jason Newsted on soittanut Metallicassa 1986-2001, Flotsam and Jetsamissa vuosina 1983-1986 ja Voivodissa koko yhtyeen olemassaolon ajan, Gilby Clarke on soittanut Guns N' Rosesissa vuosina 1991-1994 ja laulaja Lukas Rossille yhtye on uransa ensimmäinen. ==Historia== Rock Star Supernova perustettiin vuonna 2006. Yhtyeen perustajajäsenet olivat Tommy Lee ja Gilby Clarke. Myöhemmin yhtyeeseen tulivat mukaan laulaja Lukas Rossi ja basisti Jason Newsted. Vuonna 2006 yhtye julkaisi debyyttialbuminsa, Rock Star Supernovan, joka on myynyt kohtalaisen hyvin. Esikuvikseen yhtye mainitsee Kissin, W.A.S.P.in ja jäsenien vanhat yhtyeet Metallican, Guns N' Rosesin ja Mötley Crüen. Debyyttilevyltä julkaistiin kuusi singleä. Vuonna 2008 yhtye ilmoitti, että jää tauolle koska Tommy Lee siirtyy tekemään uutta studioalbumia Mötley Crüen kanssa. Yhtye soittaa joitakin keikkoja, vaikka onkin tauolla. Rumpuosuuksista vastaa keikoilla Guns N' Rosesin entinen rumpali Matt Sorum. ==Diskografia== === Albumit === *Rock Star Supernova (2006, albumi) === Singlet === *Leave the Lights On (2006, single) *Be Yourself (and 5 other Clichles) (2006, single) Promo *It's All Love (2006, single) Promo *Can't Bring Myself to Light This Fuse (2007, single) *Underdog (2007, single) *Headspin (2007, single) == Aiheesta muualla == * Luokka:Yhdysvaltalaiset hard rock -yhtyeet
Killeri

Killeri (Killerjärven hevosurheilukeskus) on hevosurheilukeskus Jyväskylän Köhniöllä Kypärämäen kaupunginosan länsiosassa. Se sijaitsee yhdystie 6015:n varrella noin kolme kilometriä Jyväskylän keskustan länsipuolella. Killerin ravirata on valmistunut vuonna 1974. Se sijaitsee KillerjärvenJanne Haikari: Kypärämäki ja sen väki eli Killervän ympärilläJärviwiki. Viitattu 13.2.2013.. Killerin suurimmat vuotuiset tapahtumat ovat toukokuussa juostava Killerin Eliitti sekä syksyisin järjestettävä Suomenhevosten Derby. Kuninkuusravit Killerin raviradalla on pidetty vuosina 1976, 1991, 2008 ja 2024. Killerillä ajettiin myös Suomen MM-rallin yleisöerikoiskoe, jossa kaksi autokuntaa ajoi samaan aikaan. Ensimmäisenä vuonna, 2000, erikoiskoe ajettiin raviradan kaviouralla. Autot lähtivät puolen kierroksen erolla toisistaan. Myöhempien vuosien erikoiskokeet ajettiin rinnakkain, radalle tehtiin siltarakennelma ja kaviourasta poikkeavia mutkia. Killerin ratavalmentajina ovat toimineet ainakin Kari Ahokas, Mikko Maunu, Kari Masalin, Juha Keskinen, Jarmo Savolainen, Aripekka Pakkanen, Pekka Vehviläinen, Jorma Pesonen, Kyösti Keskinen, Juha Keskinen, Osmo Itäranta ja Anssi Niininen. == Katso myös == *Killervä ==Lähteet== ==Aiheesta muualla== * Killerin raviradan kotisivut * Viisivuotisikäluokan Derby Hippoksen sivuilla ja voittajat. Luokka:Suomen raviradat Luokka:Jyväskylän urheilupaikat Luokka:Suomen rallin erikoiskokeet Luokka:Kypärämäki
Jackie Mason

Yacov Moshe Maza eli Jackie Mason (9. kesäkuuta 1928 Sheboygan, Wisconsin – 24. heinäkuuta 2021 Manhattan, New York) oli yhdysvaltalainen stand up -koomikko. Hän syntyi Wisconsinissa juutalaiseen perheeseen, ja hänestä tuli rabbi. Mason keskittyi kuitenkin pian koomikonuraansa. Hän oli aktiivinen esiintyjä niin kotimaassaan kuin sen ulkopuolellakin. Vuonna 1992 hän sai Emmy-palkinnon vierailustaan rabbi Hyman Krustofskin roolissa Simpsonit- televisiosarjassa. Hän kuului One Jerusalem -järjestön perustajajäseniin. == Lähteet == == Aiheesta muualla == * Luokka:Yhdysvaltalaiset stand up -koomikot Luokka:Yhdysvaltalaiset koomikot Luokka:Yhdysvaltalaiset rabbit Luokka:Primetime Emmy -palkinnon saajat Luokka:Vuonna 1928 syntyneet Luokka:Vuonna 2021 kuolleet
Rajmond Debevec

Rajmond Debevec (s. 29. maaliskuuta 1963 Postojna) on slovenialainen kivääriampuja, maailmanmestari ja olympiavoittaja. Hän on myös Slovenian armeijan vääpeli. Rajmond Debevec on saavuttanut olympialaisissa Sydneyssä 2000 50 m pienoiskiväärin asentokilpailussa kultaa ja Pekingissä 2008 pronssia sekä 50 m makuukilpailussa Lontoossa 2012 pronssia. Lisäksi hän on saavuttanut lukuisia MM-mitaleita, joista kirkkain on 300 m kiväärin asentokilpailun maailmanmestaruus Lahdessa 2002. ==Lähteet== * * * * === Viitteet === Luokka:Slovenialaiset ampujat Luokka:Slovenialaiset olympiavoittajat Luokka:Jugoslavialaiset ampujat Luokka:Vuonna 1963 syntyneet Luokka:Elävät henkilöt
Pertti Roisko

Pertti-Juhani Roisko (13. elokuuta 1936 Viipuri – 29. syyskuuta 2021 EspooKuolinilmoitus, Helsingin Sanomat 24.10.2021, s. C 16) oli suomalainen näyttelijä. Roisko toimi pitkään freelancer-näyttelijänä. Hän esiintyi vaihtelevasti eri teattereissa, muun muassa Tampereen Komediateatterissa ja Lahden kaupunginteatterissa. Hän vieraili kesäisin muun muassa Samppalinnan ja Imatran kesäteatterissa. Hän myös ohjasi näytelmiä. Pertti Roisko näytteli 1950- ja 1960-luvun nuorisoelokuvissa. Hän näytteli muun muassa elokuvissa Virtaset ja Lahtiset (1959), Rakas... (1961) ja Jengi (1963). Hän ei myöhemmin enää näytellyt elokuvissa, mutta hän vieraili useissa televisiosarjoissa, muun muassa Salatut elämät (2004), Hovimäki (2003), Vaimonsa mies (2001–2002) ja Roba (2016) Roisko oli vuosina 1961–1974 naimisissa Anitra Inveniuksen kanssa ja vuodesta 1978 lähtien Tarja Markuksen kanssa. Avioliitoista on yhteensä kolme lasta. Yksi näistä on turkulainen valokuvaaja ja graafinen suunnittelija Ville-Matias Roisko. == Elokuvat == *Pekka ja Pätkä sammakkomiehinä (1957) *Tirlittan (1958) *Pieni luutatyttö (1958) *Vatsa sisään, rinta ulos! (1959) *Virtaset ja Lahtiset (1959) *Justus järjestää kaiken (1960) *Nina ja Erik (1960) *Rakas... (1961) *Minkkiturkki (1961) *Tie pimeään (1962) *Sissit (1963) *Jengi (1963) *Meren juhlat (1963) *Joensuun Elli (2004) ==Lähteet== Luokka:Suomalaiset näyttelijät Luokka:Vuonna 1936 syntyneet Luokka:Vuonna 2021 kuolleet
Oliver Wyman

Oliver Wyman (s. 20. heinäkuuta 1966 Mankato, Minnesota, Yhdysvallat) on yhdysvaltalainen ääninäyttelijä, joka käyttää myös nimeä Pete Zarustica. Hän on tehnyt enimmäkseen äänirooleja 4Kidsin tuotantoihin, kuten Sonic X, One Piece, Teini-ikäiset mutanttininjakilpikonnat ja Yu-Gi-Oh! GX. Turtles- sarjassa hän oli Fugitoidin ääniroolista. Lisäksi Wyman on ollut mukana useissa videopeleissä, kuten Conflict: Vietnam, Grand Theft Auto: San Andreas, Teenage Mutant Ninja Turtles 2: Battle Nexus, The Warriors ja Teenage Mutant Ninja Turtles: Smash-Up ja toiminut useiden äänikirjojen äänenä. ==Aiheesta muualla== * TV.com * Crystal Acids: Ollie Wyman * Crystal Acids: Pete Zarustica Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1964 syntyneet Luokka:Elävät henkilöt
Esther Arroyo

Esther Arroyo Bermúdez (s. 29. maaliskuuta 1968 Cádiz, Andalusia, Espanja) on espanjalainen näyttelijä. Arroyo on näytellyt monissa espanjalaisissa televisiosarjoissa kuten vuoden 2007 kahdessa osassa Serranon perhe -televisiosarjassa, jossa hän esitti Miriam-nimistä naista. == Yksityiselämä == Arroyo on ollut kolmesti naimisissa. Vuonna 2003 hän meni naimisiin Antonio Navajasin kanssa. Hänellä on aikaisemmista avioliitoista yksi lapsi Francisco Mayorin kanssa. Arroyo valittiin Miss Espanjaksi vuonna 1990. Hänellä on vuonna 2006 syntynyt Ainhoa-tytär. Arroyo on 177 senttimetriä pitkä. Luokka:Espanjalaiset näyttelijät Luokka:Missit Luokka:Vuonna 1968 syntyneet Luokka:Elävät henkilöt
Jews for Jesus

Jews for Jesus on lähetystyötä juutalaisten parissa tekevä kristillinen järjestö. Pääasiallisesti se pyrkii vakuuttamaan juutalaisväestöä Jeesuksen messiaanisuudesta. Jews for Jesuksen perusti vuonna 1973 itse juutalaisuudesta baptismiin kääntynyt pappi Moishe Rosen. Järjestö on aktiivisella evankelioinnillaan herättänyt ristiriitaisia tunteita ja ollut mukana useammassakin oikeudenkäynnissä. Vuonna 2006 koomikko Jackie Mason syytti järjestöä nimensä väärinkäytöstä. Vuonna 1996 Moishe Rosen väistyi järjestön johdosta. Hänen tilalleen astui David Brickner. == Aiheesta muualla == * Viralliset sivut. Luokka:Uskonnolliset järjestöt Luokka:Kansainväliset lähetystyöjärjestöt Luokka:Evankelis-kristilliset järjestöt
Black Ice

Black Ice voi tarkoittaa seuraavia asioita: * Black Ice, AC/DC:n albumi * "Black Ice", Hanna Pakarisen kappale * Black Ice, yhdysvaltalainen rap-ryhmä * Black Ice, yhdysvaltalainen goottirockyhtye
Moishe Rosen

Martin eli Moishe Rosen (12. huhtikuuta 1932 – 19. toukokuuta 2010) oli yhdysvaltalainen baptistipappi, joka perusti vuonna 1973 Jews for Jesus -järjestön. Hän syntyi juutalaisena, mutta kääntyi kristinuskoon ja alkoi levittää juutalaisyhteisöille sanomaa Jeesuksen messiaanisuudesta. Hän valmistui Northeastern Bible Collegesta. Rosen työskenteli järjestönsä johtajana vuoteen 1996 ja jatkoi sen jälkeenkin aktiivista toimintaansa sen parissa. Luokka:Yhdysvaltalaiset papit Luokka:Vuonna 1932 syntyneet Luokka:Vuonna 2010 kuolleet
Martin Rosen

Martin Rosen on seuraavien henkilöiden nimi: * Martin Rosen (1907–1981), saksalainen näyttelijä * Martin eli Moishe Rosen (1932–2010), yhdysvaltalainen pappi * Martin Rosen (s. 1936), yhdysvaltalainen ohjaaja.
Vuissens

Vuissens on kylä ja entinen kunta Sveitsissä, Fribourgin kantonin Broyen piirikunnassa, Estavayerin kunnassa. Kunnan pinta-ala oli 5,62 neliökilometriä ja asukkaita siellä oli 228 (31.12.2012). Vuissens ja kuusi muuta Neuchâtelinjärven kaakkoispuolen kuntaa – Bussy, Estavayer-le-Lac, Morens, Murist, Rueyres-les-Prés ja Vernay Teil – yhdistettiin Estavayerin kunnaksi vuoden 2017 alussa. Vuissens on Fribourgin kantonin ja Estavayerin kunnan eksklaavi, sillä se sijaitsee kokonaan erossa varsinaisesta kantonista ja muusta kunnasta, ja on Vaud’n kantonin ympäröimä. Vuissensin naapurikunnat ovat Démoret luoteessa, Champtauroz koillisessa, Valbroye idässä ja Montanaire etelässä. Kunnasta on matka-aikaa Yverdon-les-Bainsiin 15 minuuttia, Lausanneen ja Fribourgiin 30 minuuttia ja Berniin 45 minuuttia. Ensimmäinen maininta paikkakunnasta on 1100-luvulta. Tuolloin paikkakunta tunnettiin nimellä Guicens. 1200-luvulla paikkakunta oli nimeltään Vicens. Vuonna 1403 nimi oli Vuicens, vuonna 1453 Wicens ja vuonna 1464 Wissens ja Vuiscens. Nykyinen Vuissens-nimi tuli käyttöön vuonna 1578. == Lähteet == == Aiheesta muualla == * Ilmakuvia Vuissensista Luokka:Fribourgin kantoni Luokka:Sveitsin kylät Luokka:Sveitsin entiset kunnat Luokka:Enklaavit ja eksklaavit
Meksikon ralli 2008

Meksikon ralli 2008 (virallisesti 5. Corona Rally Mexico 2008) oli Rallin MM- sarjan kauden 2008 kolmas osakilpailu, joka ajettiin 28. helmikuuta – 2. maaliskuuta Léonissa. Rallissa ajettiin yhteensä 20 erikoiskoetta. Rallin voitti ranskalainen Sébastien Loeb, toinen oli australialainen Chris Atkinson ja kolmas suomalainen Jari-Matti Latvala. Juniorit voitti ensi kertaa urallaan ranskalainen Sébastien Ogier. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:33.29,9 10 2\. Chris Atkinson Stéphane Prévot Subaru Impreza WRC 2007 3:34.36,0 +1.06,1 8 3\. Jari-Matti Latvala Miikka Anttila Ford Focus RS WRC 07 3:35.09,6 +1.39,7 6 4\. Mikko Hirvonen Jarmo Lehtinen Ford Focus RS WRC 07 3:37.08,6 +3.38,7 5 5\. Henning Solberg Cato Menkerud Ford Focus RS WRC 07 3:38.27,8 +4.57,9 4 6\. Matthew Wilson Michael Orr Ford Focus RS WRC 07 3:39.58,8 +6.28,9 3 7\. Federico Villagra Jorge Perez Companc Ford Focus RS WRC 07 3:52.32,9 +19.03,0 2 8\. Sebastien Ogier Julien Ingrassia Citroën C2 S1600 3:58.54,8 +25.24,9 1 Lähde:2008 Rally México Lähde:2008 Rally México Lähde:2008 Rally México Lähde:2008 Rally México Lähde:2008 Rally México Lähde:2008 Rally México Lähde:2008 Rally México === Erikoiskokeet === EK Nimi Pituus (km) Nopein Aika 1 Alfaro 1 22,96 Jari-Matti Latvala 14.14,6 2 Ortega 1 23,83 Sébastien Loeb 14.11,8 3 El Cubilete 1 18,87 Sébastien Loeb 11.51,5 4 Alfaro 2 22,96 Petter Solberg 14.02,5 5 Ortega 2 23,83 Jari-Matti Latvala 14.00,1 6 El Cubilete 2 18,87 Jari-Matti Latvala 11.45,5 7 Super Special 1 2,21 Petter Solberg 1.41,7 8 Super Special 2 2,21 Sébastien Loeb 1.42,0 9 Ibarilla 1 29,90 Sébastien Loeb 18.35,7 10 Duarte 1 23,27 Sébastien Loeb 18.19,6 11 Derramadero 1 23,28 Daniel Sordo 14.04,6 12 Ibarilla 2 29,90 Sébastien Loeb 18.21,0 13 Duarte 2 23,27 Daniel Sordo 17.56,2 14 Derramadero 2 23,28 Henning Solberg 13.52,9 15 Super Special 3 2,21 Henning Solberg 1.41,9 16 Super Special 4 2,21 Chris Atkinson 1.40,8 17 León 16,09 Jari-Matti Latvala 10.43,3 18 Guanajuatito 22,30 Peruttiin 19 Comanjilla 17,88 Mikko Hirvonen 10.12,7 20 Super Special 5 4,42 Daniel Sordo 3.19,3 == Muuta == * Sébastien Ogierin uran ensimmäinen kilpailu ja piste. == Lähteet == == Aiheesta muualla == Luokka:MM-rallikausi 2008 Luokka:Meksikon ralli
Haukkavuoren koulu

Haukkavuoren koulu on peruskoulu Kotkassa. Se sijaitsee Kotkansaarella Kuusisenkadun ja Opintien kulmauksessa. Haukkavuoren koulussa annetaan opetusta vuosiluokilla 1–5. Koulussa on noin 30 opettajaa sekä koulunkäyntiavustajat ja muut työntekijät. Koulun rehtorina toimii tällä hetkellä (2010) Anu Tiilikainen. Koulu on perustettu vuonna 1962. Haukkavuoren koulua on peruskorjattu vuonna 1979 ja keväästä 2004 syksyyn 2005. Koulu on osallistunut KiVa Koulu -hankkeeseen. Haukkavuoren koulu toimi väistötiloissa keväällä 2015 lakkautetun Toivo Pekkasen koulun tiloissa sisäilmaongelmista johtuen. Haukkavuoren koulu on alkuvuodesta 2013 perustetun Kotkansaaren koulun toimipisteistä toinen. ==Aiheesta muualla== * Haukkavuoren koulun kotisivut Luokka:Kotkan peruskoulut
Nurmijärvi (Lieksa)

Nurmijärvi on kylä Lieksan pohjoisosassa, Suomen itärajalla. Kylän kautta kulkee seututie 524. Nurmijärvellä sijaitsevat Jongunjoen ja Änäkäisten ulkoilu- ja retkeilyalueet, jotka ovat erityisesti kalastajien suosiossa. Nurmijärvellä sijaitsee Jongunjoen rajaseutukirkko, jonka on piirtänyt arkkitehti Rafael Blomstedt. Kirkko vihittiin käyttöön 18. heinäkuuta 1948.http://hiski.genealogia.fi/seurakunnat/srk?CMD=SRK&ID;=896&TYPE;=HTML&LANG;=FI Kirkkosalissa on noin 50 istuinpaikkaa. Kylän keskustassa on kahvila/baari. ==Sotahistoria== * Nurmijärven–Änäkäisten tieuraa pitkin kulki jatkosodan aikainen Rukajärven huoltotie.http://www.lieksa.fi/Resource.phx/sivut/sivut- lieksa/esittely/lieksa-unelmien-kaupunki.htx == Lähteet == Luokka:Lieksan kylät
Empresa de Cervejas da Madeira

Empresa de Cervejas da Madeira on portugalilainen, Madeiran saarella toimiva panimo ja virvoitusjuomatehdas. Coral on panimon olutmerkki. Juomatehdas valmistaa myös monia muita alkoholi- ja virvoitusjuomia, kuten Brisa ja Atlântida. Coral-olut tuotiin markkinoille vuonna 1969, ja se on vuosien mittaan saavuttanut kansainvälisessä Monde Selection -kilpailussa 15 kultamitalia. Coralin päämarkkina-alue on Madeiran saari, mutta sitä myydään myös sekä Manner-Portugalissa että tuontioluena Britanniassa, Australiassa sekä Angolassa. Empresa de Cervejas da Madeira -panimon pääomistajana on sukuyhtiö Pestana Group 68 prosentin enemmistöosuudella.http://www.pestana.com/NR/rdonlyres/14E48D5C-8635-4B26-9BFA-66993CA2F6B4/0/PestanaGroupProfileUK.pdf == Laadut == * Coral Branca lager 5,3 %, vuodesta 1969 * Coral Tónica stout 5,1 %, vuodesta 1969 * Coral Sem Álcool Branca alkoholiton lager, vuodesta 2003 * Coral Sem Álcool Tónica alkoholiton stout, vuodesta 2003 == Lähteet == == Aiheesta muualla == * Yrityksen kotisivut Luokka:Madeira Luokka:Olutmerkit Luokka:Portugalilaiset juomat en:Madeira Brewery#Coral